انرژی و طبیعی ثروت‌لر ناظیری آلپارسلان بایراکتار آوقوستون 22-ده پایتاخت آنکارادا عراق باش ناظیری‌نین انرژی مسئله‌لری اوزره معاوینی و نفت ناظیری حیان عبدالگانی ایله گؤروشوب.
تورکیه-نین انرژی و طبیعی ثروت‌لر ناظیرلیگیندن وئریلن آچیقلامادا گؤروش زامانی بولگه‌سل مسئله‌لرین، خصوصیله تورکیه- عراق خام نفت بورو کمری‌نین موذاکیره ائدیلدیگی بیلدیریلیب.
سؤزوگئدن خطین ایکی اؤلکه اوچون اهمیت‌لی اولدوغونا دقت چکیلن آچیقلامادا 6 فوریه 2023-جو ایل زلز‌له‌لریندن سونرا آپاریلان یوخلاما، نظارت و باخیم ایشلریندن سونرا خط‌دن نفت آخینی‌نین ان یاخین زاماندا داوام ائتدیریلمه‌سی‌نین واجیب‌لیگی وورغولانیب.
"ناظرلر تورکیه ایله عراق آراسیندا نفت و گاز، گاز و الکتریک انرژی‌سی‌نین قارشی‌لیق‌لی علاقه‌سی، برپا اولونان انرژی و انرژی ثمره‌لی‌لیگی ساحه‌لرینده امکداشلیغین داها دا اینکیشاف ائتدیریلمه‌سی یول‌لاری باره‌ده فیکیر موبادیله‌سی آپاریب‌لار. تورکیه-عراق بیرگه اقتصادی کمیسیونونون هم صدرلری اولان ایکی ناظیر کمیسیونون 19-جو ایجلاسینی اویغون اولان ان یاخین تاریخده باغداد-دا کئچیریلمه‌سینی قرارا آلدی‌لار" آچیقلامادا دئییلیب.
